મોક ડ્રીલના ભાગરૂપે આશરે ૧૭૦૦ લોકોને આ ગામોમાંથી સલામત સ્થળે ખસેડવામાં આવશે. આ દરમિયાન રાજ્ય સરકારના સબંધિત વિભાગો અને સરકારી સંસ્થાઓને તથા લશ્કરી દળોને સાંકળીને કામ કરવામાં આવશે અને વધુને વધુ લોકોને ઝડપથી બચાવી શકાય તે માટે પ્રયત્નો કરવામાં આવશે. આ મોક ડ્રીલ ભવિષ્યમાં કુદરતી આફત સમયે તંત્રની સતર્કતા અને સબંધિત એજન્સીઓની તૈયારીને તથા સ્થાનિક લોકોની તૈયારીને વધુ સુદ્રઢ બનાવશે. સાથે સાથે સરકારના વિવિધ વિભાગો અને એજન્સીઓ વચ્ચે તાલમેલ વધશે. સુનામી જેવી કુદરતી આફત સમયે અગાઉથી તૈયારી કરવી ખુબ જરૂરી હોય છે તેથી આ મોક ડ્રીલ ભવિષ્યમાં સુનામી સમયે ત્વરિત નિર્ણય લેવામાં મદદરૂપ બની રહેશે.